Mette Hanekamhaug

Mette Hanekamhaug (født 1987) er en tidligere norsk politiker (FrP). Hun var stortingsrepresentant for Møre og Romsdal 2009–2013. I 2019 ble hun kommunikasjonsdirektør i Dagligvareleverandørenes Forening.

Hun studerte medier og kommunikasjon ved Romsdal videregående skole. Hun har studert PR, økonomi og ledelse (bachelorgrad) ved Handelshøyskolen BI og enkeltemner i statsvitenskap. Hun ble tillitsvalgt i Fremskrittspartiets Ungdom (FpU) mens hun var skoleelev; hun var formann i Molde FpU og senere nestformann og formann i Møre og Romsdal FpU.

I 2007 ble hun medlem av Møre og Romsdal fylkesting og varamedlem av Molde kommunestyre. I 2009 var hun stortingskandidat for FrP i Møre og Romsdal. Det ble klart etter en svært jevn fintelling at Møre og Romsdals utjevningsmandat gikk til Hanekamhaug.Mads A. Andersen og Ingunn Andersen. «Mette Hanekamhaug inne likevel», Verdens Gang, 21. september 2009Mads A. Andersen og Ingunn Andersen. «Geir Mo om Hanekamhaug-kaos: - Forundret og rystet», Verdens Gang, 21. september 2009 Hun ble Stortingets yngste representant, 22 år gammel.Arne Rovick. «Mette (22) yngst på tinget», TV 2 Nyhetene, 15. september 2009 Hun satt i Stortingets kirke-, utdannings- og forskningskomité. I perioden 2013–2017 var hun FrPs 1. vararepresentant fra Møre og Romsdal.

Etter tiden på Stortinget har Hanekamhaug vært konsulent i Geelmuyden Kiese, politisk rådgiver i Norske Kvinners Sanitetsforening og kommunikasjonsdirektør i Dagligvareleverandørenes Forening.

 Referanser 

 Eksterne lenker 





Kategori:Stortingsrepresentanter fra FrP
Kategori:Stortingsrepresentanter for Møre og Romsdal
Kategori:Stortingsrepresentanter 2009–2013
Kategori:Lokalpolitikere i Molde
Kategori:FrP-politikere i Møre og Romsdal
Kategori:Tillitsvalgte i FpU
Kategori:Personer fra Molde kommune
Kategori:Norske kommunikasjonsfolk